Dunajska cesta 21, 1000 Ljubljana T: 01 369 79 40

 E: gp.msp@gov.si [www.gov.si](http://www.gov.si)

|  |
| --- |
| Številka: 4101-45/2023-2611-37 |
| Ljubljana, 27. 9. 2023 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sprememba izhodiščne vrednosti in podaljšanje projekta 2611-22-0925 – Rekonstrukcija in nadzidava zahodnega krila Doma upokojencev Podbrdo - enota Petrovo Brdo v veljavnem Načrtu razvojnih programov za obdobje 2023 – 2026 – gradivo za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23 – ZJF-I in 97/23) je Vlada Republike Slovenije na seji dne………………sprejela naslednji SKLEP:V veljavnem Načrtu razvojnih programov 2023–2026 se, v skladu s podatki iz priložene tabele, poveča izhodiščna vrednost in podaljša trajanje projekta, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0925 – Rekonstrukcija in nadzidava zahodnega krila Doma upokojencev Podbrdo – enota Petrovo Brdo,ki spada v skupino projektov, 2611-11-S018 – Izvajanje enovitega sistema dolgotrajne oskrbe.Številka:V Ljubljani, dne Barbara Kolenko Helbl generalna sekretarkaPrejmeta:* Ministrstvo za solidarno prihodnost,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Andrej Vrhunc, generalni sekretarMaja Mally Dovč, višja svetovalka v Sekretariatu |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo se nanaša na rekonstrukcijo in nadzidavo zahodnega krila Doma upokojencev Podbrdo – enota Petrovo Brdo. Ocenjena vrednost investicije znaša 3.412.384,62 EUR z DDV. Investicija se je začela izvajati v letu 2022, zaključila pa se bo v letu 2024. Z izvedbo investicije bodo zagotovljeni varni bivalni in delovni pogoji, dodatni prostori za izvajanje dejavnosti in večja izkoriščenost ter lažja dostopnost do prostorov. Omogočeno bo primerno dnevno varstvo starostnikov ter skrb za aktivno, varno in kvalitetno preživljanje njihovega prostega časa, hkrati pa se bodo lahko zagotovile ostale oblike varstva starejših, kot so dnevni center, kratkotrajno bivanje in pomoč na domu.Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo).  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | 2611-22-0925 – Rekonstrukcija in nadzidava zahodnega krila Doma upokojencev Podbrdo – enota Petrovo Brdo | 231839 -Program mreže domov za starostnike | 2.293.666,10 | 0 |
|  |  |  |  |  |
| **SKUPAJ** | **2.293.666,10** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MSP | 2611-13-0002 Novogradnje, adaptacije, rekonstrukcije, oprema domov za starejše, SV zavodov | 231839 -Program mreže domov za starostnike | 470.000,00 | 0 |
|  |  |  |  |  |
| **SKUPAJ** | **470.000,00** | **0** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister**  Priloge: * + Obrazložitev,
	+ Predlog Sklepa Vlade RS,
	+ Obrazec 3: Načrt razvojnih programov,
	+ Sklep o potrditvi investicijske dokumentacije, 1x.
 |
|  |

**OBRAZLOŽITEV**

**Sprememba izhodiščne vrednosti in podaljšanje projekta 2611-22-0925 – Rekonstrukcija in nadzidava zahodnega krila Doma upokojencev Podbrdo – enota Petrovo Brdo**

Dom upokojencev Podbrdo (v nadaljnjem besedilu: dom) je javni socialni zavod, ki nudi institucionalno varstvo, osnovno in dodatno oskrbo, storitve zdravstvene nege, fizioterapije in delovne terapije ter druge prostočasne aktivnosti za stanovalce doma. Zunanjim uporabnikom nudi prehrano ter pranje perila. Dom sestavljajo tri enote, in sicer Podbrdo, kjer je tudi sedež uprave, s kapaciteto 127 stanovalcev, Tolmin s kapaciteto 138 stanovalcev in Petrovo Brdo, ki je namenjena varstvu odraslih oseb s posebnimi potrebami, s kapaciteto 95 stanovalcev. Objekt enote Podbrdo je sestavljen iz treh delov. Storitve se izvajajo v podstandardnih bivalnih pogojih, pri čemer večino bivalnih prostorov predstavljajo štiri posteljne sobe, nekaj je triposteljnih ter pet dvoposteljnih. V objektu primanjkuje skupnih prostorov za izvajanje različnih aktivnosti stanovalcev, problem pa predstavljajo tudi sanitarije in kopalnice, ki so skupne za polovico etaže oziroma petnajst do dvajset stanovalcev. Prostor delovne terapije omogoča samo skupinsko delo ne pa individualnega dela. Zaradi premajhne jedilnice se delitev hrane izvaja tudi po oddelčnih jedilnicah, ki pa temu niso prilagojene. Objekt predstavlja tveganje tudi z vidika varstva pred požarom, saj je trenutno nameščen sistem pasivne požarne zaščite tehnološko zastarel, poleg tega pa je objekt tudi energetsko potraten, ker je brez ustrezne zunanje ali notranje toplotne izolacije, predvsem na področju mansarde, kjer so prostori zaradi naklona strehe in nizkega kolenčnega zidu slabo izkoriščeni.

Namen investicije je rekonstrukcija in nadzidava zahodnega krila enote Petrovo Brdo, s čimer bodo obstoječi prostori prilagojeni pravilnikom in standardom, zagotovljeno pa bo ustrezno in varno bivalno okolje stanovalcev in delovno okolje zaposlenih.

Investicija predstavlja rekonstrukcijo in nadzidavo mansarde z energetsko sanacijo strehe, kar bo zagotovilo povečanje uporabne površine sob. Obstoječe sobe bodo iz več posteljnih preurejene v eno oziroma dvoposteljne z lastnimi sanitarijami in tušem. Skupni prostori bodo urejeni tako, da bodo omogočali zadrževanje manjših skupin ali pa individualno delo. Poleg sob bodo v mansardi še dnevni prostor, čajna kuhinja, prostor za čistila in splakovalnica, prostor za čisto perilo in negovalna kopalnica. Pridobili se bodo dodatni prostori za izvajanje okupacijske in funkcionalne delovne terapije, z drugačno organizacijo bivalnih prostorov pa se bodo vzpostavile čiste in nečiste poti. Povečali se bodo garderobni prostori za zaposlene, prostori ambulante pa bodo prilagojeni potrebam osebja in uporabnikov. Povečali se bodo tudi skladiščni prostori. Prenovljen bo sistem požarne varnosti, ki bo omogočal hitrejši odziv in zmanjšal ogroženost stanovalcev ter izvedeno požarno stopnišče, kar bo skrajšalo evakuacijsko pot ter omogočalo varnejši in hitrejši umik. Prenovljen bo tudi sistem ogrevanja, hlajenja in prezračevanja. Obseg bruto površin se bo skupno povečal za 160 m2.

Med izvedbo del je bilo ugotovljeno, da je nosilna konstrukcija celotnega objekta bistveno slabše izvedena, kot je bilo predvideno glede na obstoječo dokumentacijo, zato je potrebno dodatno izvesti statično sanacijo celotnega objekta, ki bo zajemala vgradnjo dodatne armature v temelje, rušitev in novogradnjo celotne mansarde, medetažne plošče ter vseh zidnih vezi na nivoju navedene plošče, zaradi povesa medetažne plošče med 2. nadstropjem in mansardo, povečanje nosilnosti medetažnih plošč z vgradnjo karbonskih lamel, sanacijo slabo izvedenih vertikalnih vezi in nosilnih opečnatih sten, spremembo odprtin v nosilnih stenah ter prilagoditev okenskih odprtin z namenom povečanja togosti objekta.

Zaradi navedenega in podražitve gradbenih del in materialov je prišlo do povišanja ocenjene vrednosti investicije ter spremembe dinamike izvedbe del in virov financiranja, zato je bila izdelana novelacija investicijskega programa.

Z izvedbo investicije bodo odpravljene tri in večposteljne sobe, s čimer se bo izboljšal bivalni standard stanovalcev, ki bo skladen z minimalnimi tehničnimi pogoji, zagotovile se bodo ločene čiste in nečiste poti z vzpostavitvijo con, v katerih bo mogoče izvajati ukrepe preprečevanja širjenja okužb, izvedena pa bo tudi energetska sanacija, ki bo odpravila trenutno slabše bivalne pogoje, povezane z zagotavljanjem bivalnega ugodja. Hkrati bo izvedena tudi celotna statična sanacija objekta.

Ocenjena vrednost investicije po novelaciji investicijskega programa znaša 3.412.384,62 EUR z DDV.

Izhodiščna vrednost projekta po investicijskem programu znaša 2.304.857,00 EUR. Z novelacijo investicijskega programa se bo vrednost projekta povečala za 1.107.527,62 EUR oziroma 48,05 %, nova izhodiščna vrednost projekta pa bo tako znašala 3.412.384,62 EUR.

Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljnjem besedilu: ministrstvo).

Sredstva za investicijo bodo zagotovili ministrstvo, Ministrstvo za delo, družino, socialne zadeve in enake možnosti (v nadaljnjem besedilu: MDDSZ) in dom na naslednji način:

|  |  |  |  |  |
| --- | --- | --- | --- | --- |
| **Vir financiranja** | **2022** | **2023** | **2024** | **Skupaj** |
| **ministrstvo** | / | 2.763.666,10 | / | **2.763.666,10** |
| **MDDSZ** | 11.190,90 | / | / | **11.190,90** |
| **dom** | / | / | 637.527,62 | **637.527,62** |
| **Skupaj** | **11.190,90** | **2.763.666,10** | **637.527,62** | **3.412.384,62** |

Priprave na investicijo so se začele v letu 2022, sama izvajala pa se bo izvajala v letih 2023 in 2024.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23 – ZJF-I in 97/23) je Vlada Republike Slovenije na seji dne………………sprejela naslednji

SKLEP:

V veljavnem Načrtu razvojnih programov 2023–2026 se, v skladu s podatki iz priložene tabele, poveča izhodiščna vrednost in podaljša trajanje projekta, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-22-0925 – Rekonstrukcija in nadzidava zahodnega krila Doma upokojencev Podbrdo – enota Petrovo Brdo,ki spada v skupino projektov, 2611-11-S018 – Izvajanje enovitega sistema dolgotrajne oskrbe.

 Barbara Kolenko Helbl

 generalna sekretarka

Prejmeta:

* Ministrstvo za solidarno prihodnost,
* Ministrstvo za finance.